Përkeqësohet kriza ushqimore në botë
Ekspertët shqetësohen se kriza ushqimore mund të çojë në paqëndrueshmëri globale
Rritja e çmimit të ushqimeve ka shkaktuar protesta në 5 vende afrikane, si dhe në disa vende të tjera të botës. Zyrtarët e Kombeve të Bashkuara paralajmërojnë se çmimi i ushqimeve mund të rritet më tej. Organizatat humanitare shqetësohen për ndikimin që do të ketë kjo në jetën tonë, ndërsa disa ekspertë të antiterrorizmit paralajmërojnë për një shtim të dhunës dhe krijimin e kushteve për rekrutimin e terroristëve. Zyrtarë të Programit Botëror të Kombeve të Bashkuara për Ushqimin thonë se të paktën 850 milionë njerëz në mbarë botën janë të uritur. Xhozet Sheran është Drejtoreshë e këtij programi. Në Somali, çmimi i ushqimit kryesor të vendit, sorgum,është dyfishuar që nga muaji shkurt. Piter Smerdon i Programit Botëror të Ushqimit parashikon se rritja e çmimit të ushqimit të përditshëm do t’i çojë të varfërit deri në dyert e vdekjes. Banka Botërore thotë se çmimi i grurit është rritur 120 për qind gjatë vitit të fundit. Ministri peruan i Mbrojtjes thotë se vendi i tij tani do të duhet ta bëjë bukën nga patatja. Ja si u shpreh Presidenti i Bankës Botërore, Robert Zollik. Në Azi, siç mund të shikoni, ushtria është duke ruajtur një maune, tani tepër të vlefshme. Çmimi i orizit, produkti kryesor ushqimor për vendet aziatike, është trefishuar që nga janari. Në Tajvan ky çmim kapi këtë javë një shifër rekord. Profesoresha Vanda Felbab-Brown e Universitetit Georgetown thotë se uria rrezikon sigurinë globale. Një numër ekspertësh të antiterrorizmit thonë se Al Kaida do të fajësojë vendet perëndimore për mungesën e ushqimeve dhe pastaj do të përdorë teknologjinë moderne për rekrutimin e terroristëve. Xhejn Lejn është zyrtare e Insitutit të Sigurisë Kombëtare, pranë Universitetit George Washington. Zonja Lejn thotë se Shtetet e Bashkuara dhe aleatët e tyre duhet t’u kundërvihen ideve radikale me zgjidhje afatgjata. Zonja Lejn thotë se kundërvënia ndaj këtyre veprimeve në shkallë botërore duhet të fillojë tani, para thellimit dhe përkeqësimit të krizës. Kombet e Bashkuara parashikojnë se mbi 100 milionë njerëz të tjerë mund të zhyten në gjendjen e urisë dhe kequshqyerjes për shkak të krizës. (ze)